open-index/open-wikipedia-markdown huggingface dataset:
Sovesyke

**Sovesyke** (*trypanosomiasis*) er en parasittsykdom hos mennesker og dyr, som forårsakes av protozoen *Trypanosoma brucei*. Sykdommen forekommer i Afrika sør for Sahara. Sovesyke smitter mellom  og  mennesker hvert år.

Sovesyke er en alvorlig betennelse i hjernen og hinnene som omslutter hjernen (hjernehinnene). Sykdommen utvikles langsomt, og uten korrekt behandling er den ofte dødelig.

Spredning av sykdommen skjer ved overføring av smitte via tsetsefluer. Tsetsefluene sprer blodparasitter i slekten *Trypanosoma* (en slags svepedyr) som framkaller sovesyke hos mennesker og nagana hos husdyr.

Noen steder finnes mindre alvorlige versjoner av sovesyke. Formene for sovesyke som finnes i Øst-Afrika (framkalt av *Trypanosoma brucei rhodesiense*), er mer aggressive enn den som forekommer i Vest-Afrika (fremkalt av *Trypanosoma brucei gambiense*).

Man regner med at sovesyken finnes over et 8&nbsp;millioner kvadratkilometer stort område i Afrika, og at – mennesker dør hvert år av sykdommen. Store epidemier har forekommet, særlig i sammenheng med sultkatastrofer der menneskers motstandskraft (immunforsvar) er svekket. Sovesyke ble først og fremst spredt av artene *Glossina palpalis* og *G. tachinoides* i Vest-Afrika og *Glossina morsitans* og *G. pallidipes* i Øst-Afrika.

## Referanser


## Eksterne lenker
*
Jamie Redknapp

**Jamie Frank Redknapp **(født 1973) er en engelsk tidligere fotballspiller med fortid i AFC Bournemouth, Liverpool FC, Tottenham Hotspur og Southampton FC. Han er dessuten sønn av den engelske manageren Harry Redknapp og fetter til Frank Lampard.

Han startet i AFC Bournemouth med hans far Harry Redknapp som manager i 1989 før han gikk til Liverpool i januar 1991 etter å ha blitt hentet til klubben av manageren Kenny Dalglish. Han ble en suksess på Anfield til tross for sine skadeproblemer. Alt i alt fikk han 308 kamper og 41 mål for klubben før han videre gikk til Tottenham Hotspur 16. april 2002 gratis etter og ha slitt med skadeproblemer på slutten av sin karriere i Liverpool. Han var vellykket i Tottenham Hotspur, men fikk også der skadeproblemer og gikk før 04/05 sesongen til Southampton med sin far som manager for andre gang. Han la opp sommeren 2005 etter at skadeproblemene preget hans karriere. Han spilte 17 kamper og fikk 1 mål for landslaget til .

## Referanser


## Eksterne lenker
* 
* Liverpools offisielle hjemmeside om Redknapp
Per Lekang

**Per Lekang** (1931–1986) var en norsk skuespiller, kostymedesigner, scenograf og sangtekstforfatter.

Lekang arbeidet ved Chat Noir fra midten av 1950-tallet. Han kom til Nationaltheatret i 1971, og ble i 1975 teatrets kostymesjef samtidig som han også var med på scenografioppgaver. Lekang hadde også ansvaret for kostymene til flere norske filmer og underholdningsprogrammer i NRK, deriblant *[[Slagerparaden]]* på 1960-tallet. 

Lekang var en nær kollega og venn av Sølvi Wang, og de to samarbeidet både i Chat Noir, NRK, Det norske teatret og diverse spillefilmer.

Som skuespiller hadde han mest biroller, blant annet i den norske komedien ''Den siste Fleksnes''.

## Tekstforfatter
Per Lekang skrev flere revynumre og sangtekster, og oversatte populære sanger. Han skrev den norske teksten til «What's New Pussycat?», tittelmelodien fra filmen med samme navn. Den norske tittelen er «Lille skatt pusekatt». Rolf Just Nilsen spilte den inn på singlen Nor-Disc NOR 112 i 1965. Sangen er komponert av Burt Bacharach.

Han skrev også den norske teksten til «Supercalifragilisticexpialidocious» fra filmen Mary Poppins. På norsk heter sangen «Superoptikjempefantafenomenalistisk». Den ble innspilt av Rolf Just Nilsen på singlen Nor-Disc NOR 112 i 1965. Sangen  er komponert av Richard M. Sherman og Robert B. Sherman.

Han skrev også den norske teksten til «A Spoonful of Sugar» fra filmen Mary Poppins. Den norske versjonen bærer tittelen «Strø litt sukker på skjeen» og ble spilt inn av Birgit Strøm på singlen Nor-Disc NOR 119 i 1965. Sangen er komponert av Richard M. Sherman og Robert B. Sherman.          

## Filmografi

## Referanser


## Eksterne lenker
*
Gunnar Haugan

**Gunnar Haugan** (1925–2009) var en norsk programleder, skuespiller og komiker. Han var ansatt i NRK en årrekke og drev primært med radio. Han huskes spesielt fra det humoristiske radioprogrammet *[[Hørerøret]]*.

Haugan hadde primært radioen som sitt område. Blant annet var han programleder i *[[Nitimen]]* og *[[Reiseradioen]]* i mange år. Mest kjent er han fra det populære humor- og satireprogrammet *[[Hørerøret]]* (og sommervarianten *Sugerøret*) som gikk på NRK radio i 1966&ndash;1967. Der lagde han sketsjer og andre innslag sammen med blant andre Rolv Wesenlund, Rolf Just Nilsen, Harald Heide-Steen jr. og Kari Simonsen. Han huskes også for  det direktesendte radioprogrammet *[[Lett på tråden (radioprogram)|Lett på tråden]]* (1968–1970), *[[Lykkeboden]]* (1972–1979) og ''Kråke søker måke'' (1979–1981) samt tv-programmet *[[Og takk for det]]*.

Han hadde også en rolle i den norske filmkomedien *[[Norske byggeklosser]]* fra 1972 (sammen med Rolv Wesenlund) og i de to ''Fleksnes''-episodene "Morderen som forsvant" og "Ta plass! Lukk dørene!".

Haugan utgav to humorbøker, hvorav en sammen med Rolv Wesenlund. Han bidro også til en spørrebok av Åge A. Holter.

## Referanser


## Eksterne lenker
* 
*
Citizendium

**Citizendium** er et internettleksikon som benytter seg av wiki-teknologien. Prosjektet var opprinnelig tenkt å være en «fork» av den engelskspråklige utgaven av internettleksikonet Wikipedia, men dette har Citizendium senere gått bort fra.

Citizendium ledes av Larry Sanger, som sammen med Jimmy Wales startet Wikipedia. Sanger trakk seg fra Wikipedia i 2004, etter uenighet om veien Wikipedia skulle ta.

Høsten 2006 ble Citizendium annonsert, og en pilotutgave ble satt opp. Denne pilotutgaven var ikke tilgjengelig for allmennheten, noe den ble først 25. mars 2007. Per desember 2007 er fortsatt Citizenduim i såkalt Beta-utgave.

I motsetning til Wikipedia, der alle kan redigere en hvilken som helst artikkel, kan bare registrerte brukere redigere i Citizendium. Alle brukere må oppgi fullt navn for å kunne bli med, men alle som gjør dette, samt støtter Citizendiums målsetting, kan redigere.

Citizendium legger vekt på meritter utenfor arbeidet i leksikonet, og har en klasse brukere som kalles «editors» (vanlige brukere kalles «authors»). Editors har siste ordet i disputter angående innholdet, og kan markere en versjon av en artikkel som «godkjent» (dette kan kun gjøres innenfor fagfeltet til vedkommende). Disse artiklene blir så «stabile», slik at videre endringer ikke automatisk blir vist for leserne. For å bli editor må man ha utdannelse på nivå med hovedfag.

I Citizendium er det et skarpt skille mellom autoritet i faglig innhold og administrative oppgaver. Administrativt arbeid gjøres av såkalte konstabler. For å bli konstabel må man være 25 år gammel og ha en universitets- eller høyskolegrad.

Citizendium baserer seg på MediaWiki-teknologien, utviklet av Wikipedia-miljøet. Innholdet i Citizendium har en såkalt fri lisens, slik at materialet skal være gjenbrukbart for eksterne aktører. Imidlertid godtar Citizendium mer begrensede lisenser enn Wikipedia, som også har samme prinsippet. Egenprodusert stoff i Citizendium har lisensen Creative Commons Attribution ShareAlike.

Leksikonet hadde per november 2017 ca. 17&nbsp;000 artikler. Av dem hadde 160 kommet seg gjennom godkjenningsprosessen og er *godkjente artikler*; de fleste av dem er fra ulike naturvitenskapelige fagfelt, eller er biografier over kjente personer. Rundt fem skribenter bidro med minst én redigering i måneden.
## Referanser


## Eksterne lenker
* 
*
Yui

**YUI** (født 26. mars 1987, Fukuoka, Japan) er en japansk J-pop/J-rock artist. Hun både synger og spiller akustisk gitar, og hun skriver sine egne sanger. Hun er fremdeles ganske ukjent utenfor Japan. Hennes første album, From Me To You, ble lansert 22. februar, 2006.

## Diskografi
**Singler**
* It's Happy Line (24. desember, 2004)
* Feel My Soul (23. februar, 2005)
* Tomorrow's Way (22. juni, 2005)
* Life (9. november, 2005)
* Tokyo (18. januar, 2006)
* Good-bye Days (14. juni, 2006)
* I Remember You (20. september, 2006)
* Rolling Star (17. januar, 2007)
* Che.R.Ry (22. februar, 2007)
* My Generation/Understand (13. juni, 2007)

## Album
*From Me To You (22. februar, 2006)
*Can't Buy My Love (4. april, 2007)
*I Loved Yesterday (9. april, 2008)
*Holidays in the Sun (14. juli, 2010)
*How Crazy Your Love (2. november, 2011)

## Filmer
* Midnight Sun (タイヨウのうた *Taiyou no Uta, Song to the Sun*) (Japan, 17. juni, 2006)

## Profil
* Fødselsdato: 26. mars, 1987
* Høyde: 155 cm
* Vekt: 45 kg
* Blodtype: AB
* Stjernetegn: Væren
* Hobbyer: Filmer, lesing, akustisk gitar og badminton
* Yndlingssted: Shingu-stranda, Niimiya-havet

## Trivielt
* YUIs fulle navn har aldri blitt nevnt. Noen internett sider hevder at det er Yoshioka Yui (吉岡唯), men det er en mulighet for at dette er ukorrekt siden påliteligheten til disse kildene er ukjente. 
* Yesasia.com skriver at navnet er Noriko Yui. Det er spekulasjoner om dette er YUIs fulle navn.

## Referanser


## Eksterne lenker
* 
* 
* 
* 

**Fan-sider**
* YUI Lover Fan Forum 
* Yui-Station
* LYRIC – the Cherryblossom 
* Blue Wind YUI 
* Hong Kong unofficial YUI fans forum 
* Internation YUI fans forum
Sten-Åke Cederhök

**Sten-Åke Cederhök** (1913–1990) var en svensk skuespiller, revyartist og komiker.

Han scenedebuterte i Alingsås Folkets Park i 1929 i lystspillet *När Smes-Erik och Pigg-Jan fick Amerikafrämmat*. På 1970-tallet hadde han suksess via sin medvirking i musikalen ''Annie Get Your Gun'' og i lystspillet *[[Baldevins Bröllop]]* (basert på norske Vilhelm Krags skuespill). For mange, i både Sverige og Norge, er Cederhök mest kjent fra rollen som Albert i komiserien *[[Albert og Herbert]]* som gikk på TV på slutten av 1970-tallet. En av hans siste roller var i den svenske miniserien ''Spurvøye'' (1989) og en miniserie basert på Ibsens *[[Vildanden]]* (1989).

Han gav sin avskjedsforestilling som revyartist på Liseberg i Gøteborg i 1989.

## Referanser


## Eksterne lenker
*
Brasse Brännström

**Lars Erik Brännström**, best kjent som **Brasse Brännström** (1945–2014) var en svensk skuespiller og komiker.

Brännström var en del av komikerduoen Magnus og Brasse i 1970-årene sammen med Magnus Härenstam. Han jobbet også som manusforfatter, blant annet skrev han manus til filmen *[[Mitt liv som hund]]*. Han huskes også fra rollen som Reidar Frank i den norske komiserie *[[Vill, Villere, Villaveien|Vill, villere, Villaveien]]*. Han gjentok samme rolle i filmen *[[Viva Villaveien]]* (1989). Det kan også nevnes at han i 1976 hadde en sentral gjesterolle i den norske komiserien *[[Fleksnes]]*.

## Referanser


## Eksterne lenker
*
Liste over fylker i Oregon

'''Liste over fylker i Oregon. Den amerikanske delstaten Oregon består av 36 fylker (counties)

## Referanser
Diodorus Siculus

**Diodorus Siculus** (latinsk for *Diodoros fra Sicilia*; gresk Διόδωρος Σικελιώτης), var en gresk historiker som levde omkring Kristi fødsel. Han var født i Agyrium, i dag kalt Agira, på Sicilia, og bodde senere i Roma.

Med unntak av hentydninger i hans eget verk *Bibliotheca historica* (*Det historiske bibliotek*) og er det ikke bevart noen videre informasjon om Diodorus’ liv. Kirkefaderen Hieronymus skriver hans *[[Chronicon]]* i året for «Abraham 1968», det vil 49 f.Kr.: «Diodorus fra Sicilia, en skribent av gresk historie, ble berømt». Hans engelske oversetter, Charles Henry Oldfather, har bemerket at den «påfallende tilfeldighet» at en av kun to kjente greske inskripsjoner fra Agyrium (*I.G. XIV, 588*) er på gravsteinen til en «Diodorus, sønnen til Apollonius».

Diodorus er kjent for et meget langt verk på over førti bind. Deler av verket er bevart. Det synes ikke å være det beste verket man har, siden det i høy grad inneholder notater og sitater. Men gjennom ham er en rekke opplysninger bevart fra tidligere verk som er gått tapt.

## Litteratur
* Diodorus Siculus: *Library of History*. Oversatt av Oldfather, C. H.; Loeb Classical Library. Cambridge, MA. Harvard University Press, 1935.
* Lloyd, Alan B.: *Herodotus Book II, Introduction*, Leiden, E.J.Brill, 1975.
* Buckley, Terry: *Aspects of Greek History* London, 1996.
Morristown (New Jersey)

**Morristown** er en by i Morris County i New Jersey i USA. I folketellingen i 2000 var befolkningen på 18 544 innbyggere. Den er administrasjonsstedet for Morris County.

George Washington og den kontinentale armé lå i leir i nærheten av Morristown fra januar til mai 1777. Washington satte opp sitt hovedkvarter under denne første leiren ved Jacob Arnolds Tavern som lå på Morristown Green i sentrum av byen. Morristown ble valgt for sin ekstremt strategiske plassering, evnene og yrkene til innbyggerne, den lokale industrien og naturressursene til å skaffe våpen og samfunnets evne til å skaffe nok mat til å opprettholde hæren. Kirkene ble brukt til inokulasjon av kopper. Det første hovedkvarteret, Arnolds Tavern, ble til slutt flyttet 800 meter sørover til Mount Kimble Avenue som ble All Souls Hospital sendt på 1800-tallet.

## Referanser


## Eksterne lenker
*
Erik Øksnes

**Erik Øksnes** (1930–1998) var en norsk skuespiller som hadde sitt hovedvirke på scenen.

Øksnes scenedebuterte i 1954 som Amos i *Mannen som hadde lykken med seg* på Riksteatret. Han ble senere ansatt ved Rogaland Teater 1963–66, Trøndelag Teater 1966–69 og fra 1969 Det norske teatret. På scenen viste han styrke i moderne realistisk drama blant annet med hovedrollen i Eugene O'Neills *Måne for livets stebarn* (*A Moon for the Misbegotten*) (ved Trøndelag Teater) og i Arthur Miller-roller som Biff i *[[En handelsreisendes død]]* og Giles Corey i *Heksjakt* (*The Crucible*) – på Det Norske Teater. Øksnes markerte seg også i nynorsk dramatikk som Arne Garborgs *Læraren* og *Den bortkomne faderen*, samt Olav Duuns *[[Medmenneske]]* og *Ettermæle*.

Øksnes spilte for det meste biroller på film, men hadde en sentral rolle i *[[Karjolsteinen]]* fra 1977. På TV var han blant annet å se som Marve Fleksnes' reisekompis i *[[Fleksnes]]*-episoden *[[Seier'n er vår (Fleksnes)|Seier'n er vår]]* fra 1976.

Han ble gift i 1959 med Julie Øksnes.

## Filmografi
* 1999: *[[Absolutt blåmandag]]* (Tormod)
* 1996: *Hytta* (Onkel Johansen) (kortfilm)
* 1995: *[[Kjærlighetens kjøtere]]* (Captain)
* 1995: *[[Farlig farvann]]* (Koblik)
* 1993: *[[Secondløitnanten]]* (Asbjørn)
* 1987: *[[Feldmann saken]]* (Farmer)
* 1985: *[[Orions belte (film)|Orions belte]]* 
* 1985: *[[Alma (Fjernsynsteatret)|Alma]]* (Arbeidsledig kamerat) Fjernsynsteater
* 1983: *[[Spyship]]* (Jakobsen) (TV-serie)
* 1981: *[[Saken Ruth Vang]]* (*[[Helmer og Sigurdson]]*) (Knut Hagenberg) (TV-serie)
* 1979: *[[Olsenbanden og Dynamitt-Harry mot nye høyder]]* (Søppelmann)
* 1978: *[[Operasjon Cobra (film)|Operasjon Cobra]]*
* 1977: *[[Karjolsteinen]]* (Olav Klungland)
* 1977: *[[Kosmetikkrevolusjonen]]*
* 1976: *[[Fleksnes]]* – *[[Seier'n er vår (Fleksnes)|Seier'n er vår]]* (TV-serie)
* 1975: *[[Faneflukt (film)|Faneflukt]]* (Egil Støa)
* 1975: *[[Streik!]]* (Olav Olsen)
* 1972: *[[Motforestilling]]* 
* 1971: *[[Rødblått paradis]]*
* 1971: *[[Voldtekt (film)|Voldtekt]]* (Holen, betjent)
* 1970: *[[Douglas (film)|Douglas]]* (Politimannen)
* 1970: *[[Dager fra 1000 år]]* (del: «Hvis du bærer på hjertesorg»)
* 1968: *[[Smuglere]]*

## Referanser


## Eksterne lenker
*
Fransk-canadiere

**Fransk-canadiere** eller **fransk-kanadiere**, på fransk omtales de som *Canadiens français*, hunkjønnsform *Canadiennes françaises*, er en etnisk gruppe i Canada som sporer sine aner til franske kolonister som slo seg ned i Frankrikes koloni Canada (Ny-Frankrike), det som i dag er provinsen provinsen Quebec, i løpet av 1600- og 1700-tallet. En del utenfor Quebec bruker betegnelsen i en samtidig sammenheng for å henvise til frankstalende canadiere/kanadiere. For samtidige quebecere har begrepet blitt erstattet av «québécois» (eller «quebecere» siden den stille revolusjonen (*Révolution tranquille*) i 1960-årene.

I løpet av 1600-tallet bosatte franske nybyggere seg hovedsakelig fra vest og nord i franske Canada. Det er fra dem den fransk-kanadiske etnisiteten ble født. I løpet av 1600- til 1700-tallet ekspanderte fransk-kanadiere seg over hele Nord-Amerika og bosatte seg i forskjellige regioner, byer og tettsteder. Som et resultat kan folk av fransk-kanadisk avstamning bli funnet over hele Nord-Amerika. Mellom 1840 og 1930 emigrerte mange franske kanadiere til New England i USA, en begivenhet kjent som *Grande Hémorragie*. Denne store utvandringen ut av Quebec skjedde i perioden mellom 1840 og den store depresjonen på 1930-tallet.

Med unntak av akadierne som har en egen historie, har de fleste fransk-canadierne sitt opphav fra bønder fra Frankrike som koloniserte området som nå er Quebec i Canadas kolonitid som startet 1600-tallet. Fransktalende innbyggerefinnes over hele Canada. Seks millioner av Canadas franskspråklige befolkning bor i provinsen Quebec hvor de utgjør majoritetsgruppen, mens en million er spredt over resten av Canada. De fleste av disse bor i Ontario og i Nouveau-Brunswick (New Brunswick, i begge tilfellene på grensen mot Québec, men det bor også mindre grupper i de andre provinsene. Blant de mest kjente språkøyene er bydelen Saint-Boniface i Winnipeg/Manitoba og Chéticamp-området i Nova Scotia.

Omtrent 31 % av Canadas innbyggere er franskspråklige og 25 % er av fransk-canadisk opphav. Ikke alle fransktalende er av fransk avstamning, spesielt i dagens Quebec, og ikke alle personer med fransk-kanadisk arv er utelukkende eller primært fransktalende.

## Referanser


## Eksterne lenker
*
Apollodoros

**Apollodoros fra Athen** (gresk *Ἀπoλλόδωρoς*) (født ca 180 f.Kr., død etter 120 f.Kr) var en gresk forfatter og historiker fra Athen. Han var sønn av Asklepiades.

Apollodoros bedrev dels filosofiske og dels grammatiske studier, men ble mest kjent som en formidler av mytologi og historie. Han var elev av Diogenes fra Babylon, stoikeren Panaetius og grammatikeren Aristarkus fra Samothrace. Han var muligens født i Alexandria, men flyttet (eller flyktet) til Pergamon i 146 f.Kr. og bosatte seg senere i Athen.

Blant hans skrifter fantes en kommentar til litteratur av Homer, *Om gudene*, og et kronologisk verk, *Kroniká*, som omfattet perioden fra Trojas ødeleggelse og fram til forfatterens egen tid. Han ble også i sin tid tilskrevet *[[Bibliotheca (Pseudo-Apollodorus)|Bibliotheke]]*, et  berømt verk som inneholder en systematisk samling av greske sagn, men dette verket antas nå å være skrevet av en anonym Pseudo-Apollodorus i det 1. århundre.

## Referanser
Søster

**Søster** (i flertall **søstre**) er avkom av hunnkjønn til sine søsken dersom de har felles foreldre. Om bare en av forelderene er felles, kalles avkommet **halvsøster**. Hvis en person har fått en søster ved at moren eller faren gifter seg på nytt kalles dette **stesøster**. For den eldre i søskenflokken, vil en yngre søster ofte bli referert til som **lillesøster**, og motsatt **storesøster** hvis søsteren er eldre enn personen perspektivet er gitt fra.

«Søster» er også en foreldet betegnelse på en sykepleier. Ordet ble frem til 31. desember 2018 brukt i tittelen helsesøster, nå helsesykepleier (pr. 1. januar 2019).

## Se også
* Bror
* Far
* Mor
* Søsken
* Familie
Emanuel Leutze

**Emanuel Gottlieb Leutze** (født 24. mai 1816, død 18. juli 1868) var en tyskfødt amerikansk maler. Leutze ble født i Schwäbisch Gmünd i Württemberg i Tyskland, flyttet til Amerika som barn og returnerte som voksen. Han er kanskje mest kjent for maleriet *Washington Crossing the Delaware*. Det eies av Metropolitan Museum of Art i New York.

## Referanser
Viggo Valle

**Viggo Egil Valle** (født 1954) er en norsk journalist, programingeniør og programleder som var ansatt i NRK i 45 år. Han ble kjent som programleder for radioprogrammet *[[Påskelabyrinten]]* som gikk på P1 i påsken over en rekke år. Han jobbet primært i radio, men hadde også noen TV-oppdrag.

Valle kommer fra Flakstad i Lofoten.

Han startet utdanningen på elektrolinja på NTH i 1974, men sluttet og gikk over til programingeniør-utdanningen i NRK i 1977. Etter at han fullførte utdanningen i 1979, har han jobbet i NRK. Han arbeidet som programingeniør i NRK Finnmark (1979–84) og NRK Sør-Trøndelag /P2 (1984–90). Han var programsekretær i P1/P2 i perioden 1990–95 og var produksjonssjef i NRK på Tyholt fra 1995–2001. Han gikk gradvis over fra å være en tekniker i NRK til journalist og programleder.

Det var etter en studietur til Sveriges Radio høsten 1986 at Valle fikk ideen til det som skulle bli radiospørreleken *[[Påskelabyrinten]]*. Det startet med en julevariant kalt *Julelabyrinten*, men allerede påsken 1987 ble *Påskelabyrinten* realisert. Valle ledet programmet frem til han gikk av med pensjon i 2024. Ved siden av *Påskelabyrinten* har han vært programleder for *[[Stjerneklart]]* i P1 og *Frokostradioen* på P1+. Han har også arbeidet med TV, deriblant som programleder for spørreprogrammene *[[Billetten]]* og *[[OL-quiz]]*, samt som webredaktør for blant annet *[[Newton (TV-program)|Newton]]* og *[[Schrödingers katt (TV-program)|Schrödingers katt]]*. 

Høsten  ga han ut boken *Der ingen skulle tro at noen kunne bo* og våren  kom boka *Påskelabyrinten*, begge utgitt på Kagge Forlag. Han skrev diktet «Himmelmerket» som et frieri til samboeren, et dikt niesen Marthe Valle har tonesatt og gitt ut på albumet *Fant fram* fra .

I oktober 2024 mottok Valle «Årets hederspris» i Prix Radio-kåringen.

## Privatliv
Han er fetter til politikeren Ågot Valle.

## Referanser
Salomonøyenes flagg

**[[Salomonøyene]]s flagg** ble offisielt tatt i bruk 18. november 1977. De fem viktigste øygruppene er representert med fem stjerner. Det blå skal symbolisere det omliggende havet, mens grønnfargen symboliserer landområdene. Den gule stripen symboliserer solskinnet.
Grete Roede

**Grete Schultz Roede** (1939–2019) var en norsk forretningskvinne, kjent for sine kurs om slanking. 

Hun ble født Margarete Schultz, i Oslo.

Roede var eier og leder av selskapet Grete Roede AS, som driver kurs for slankere, noe som ga henne kallenavnet «Norges slankedronning». Roede startet virksomheten i 1974 med bakgrunn i egne vektproblemer. Hun solgte rettighetene til kurskonseptet og firmanavnet til datteren Jeanette Roede (Lev Lurt as), Erik Roede (Erik Roede as) og Rune Ludviksen (Åkerhagen as) i januar 2001 og døpte deretter sitt nye selskap om til Margaux AS. Trioen døpte deretter sitt selskap om til Grete Roede AS for å sikre kontinuiteten.

I 2007 fikk Roede diagnosen basalcellekreft, den mest vanlige formen for hudkreft. Hun gjennomgikk flere behandlinger og ble erklært kreftfri i 2014. I 2016 ble hun diagnostisert med eggstokkreft med spredning. Hun døde 7. desember 2019 på Hospice Stabekk i Bærum, 80 år gammel.

## Utmerkelser
Grete Roede har blitt tildelt en rekke priser:
* 1999 – Årets forretningskvinne
* 2000 – Nasjonalforeningens folkehelsepris (sammen med Grete Waitz)
* 2002 – Entreprenørprisen
* 2003 – Kongens fortjenstmedalje i gull

## Bibliografi
* Grete Roede og Ane Høie, *Lettere*, 2006
* Grete Roede, *Ned i vekt med Grete Roede*, 2002
* Jeanette Roede og Grete Roede, *Lett mett*, 2001
* Grete Roede, *Ned i vekt med Grete Roede*, 2001
* Grete Roede, *Kun for menn!*, 2001
* Grete Roede, *Hold vekten med Grete Roede*, 2001
* Grete Roede, *Grete Roedes beste oppskrifter*, 1999
* Grete Roede, *Lett & lettvint: hverdagsmat på 1-2-3*, 1998
* Grete Roede, *Grete Roedes beste oppskrifter*, 1989
* Anne Mai Refsnes og Grete Roede, *Slank med Grete Roede*, 1979

## Referanser


## Eksterne lenker
* 
*  Minneside for Grete Roede
Lekser

**Lekser**, eller **hjemmelekser**, er oppgaver som elever pålegges å ta med seg hjem og gjøre etter skoletid. Det kan være alle mulige oppgaver, og det er som regel lærere som deler den ut. Etter hvert som man blir eldre får man flere og vanskeligere lekser. Praksisen med lekser varierer stort fra land til land, i noen land er lekser begrenset til å skulle gjøres mens barna er på skolen, mens det i noen land er det utelatt i sin helhet.

Opphavet til lekser i Norge er fra tiden hvor man hadde omgangsskole hvor lærerne reiste rundt fra bygd til bygd, og elevene fikk da oppgaver å arbeide med i de ukene det ikke var skole i deres bygd. Fenomenet har da blitt videreført når omgangsskolen har blitt erstattet av det nåværende grunnskolesystemet. Forskningen som er gjort viser at lekser øker forskjellene mellom de ressurssterke og ressurssvake elevene, samt kjønnsforskjellene. Forskningen viser også lekser har en beskjeden positiv effekt for en del av elevene, mens noen elever ikke har utbytte av leksene, og at det for en mindre gruppe har negativ effekt på læringsutbyttet å få tildelt lekser. I tilfeller hvor skoler har kuttet ut lekser har dette ført til bedre resultater for elevene. I den politiske og vitenskapelige debatten om lekser har det også blitt påpekt at det også er store forskjeller på læringsutbyttet etter hvilke type lekser elevene får. Partiene Rødt og SV har fremmet politiske forslag om leksefri skole.

I Norge er lekser i senere år blitt et kontroversielt tema. Utdanningsdirektør Kjellbjørg Lunde mener at man kan droppe leksene med loven i hånd, og poengterer at det er en etterlevning fra en tid da skoledagen var kortere, som det ikke finnes lovhjemmel for. Ståle Fredriksen mener at barn ikke kan pålegges å arbeide på fritiden, og at lekser har en rekke negative virkninger. Førsteamanuensis i pedagogikk ved Universitetet i Tromsø, Odd Valdermo, mener lekser skaper angst.

## Etymologi
Ordet kommer fra middelnedertysk *lectie*, som betydde «klasse på en skole». Dette kom i sin tur fra latin *lectio*, «lesning / opplesning / forelesning». Et annet ord fra samme rot, *leksjon*, har en beslektet betydning.

## Referanser


## Eksterne lenker
* 
* Utdanningsdirektoratet – *[http://tallogforskning.udir.no/innhold/riktig-bruk-av-lekser-er-viktig-for-elevenes-laering/ Riktig bruk av lekser er viktig for elevenes læring] *
Gondolin

**Gondolin** er en fiktiv by fra J.R.R. Tolkiens univers Midgard.

## Historie

Gondolin var en by som lå mot nord i Beleriand. Byen ble bygget av Noldoenes konge Turgon nede i en dal fordi han ønsket et skjult samfunn for visse alver. Turgon bygde byen i hemmelighet, mens han ennå bodde på borgen Nevrast ved havet. Gondolin var bevoktet av syv porter, som alle var konstant bemannet. Rundt byen stod også Ringfjellene, hvor ørnene passet på at ingen kom forbi. Men en dag ble Turgon søstersønn Maeglin tatt til fange når han var utenfor ringfjellenes beskyttelse. Morgoth lovet Maeglin herredømme over Gondolin hvis han fikk vite hvor byen lå. Slik fikk Gondolin sin undergang. Byen stod i mer en 400 år før den ble ødelagt av Morgoths hærstyrker. 

Ingen visste hvor byen lå, utenom Huor og Húrin, før Turgon åpnet Gondolins porter og marsjerte med ti tusen alvekrigere i skinnende rustninger for å hjelpe Fingon og de andre alvekongene i De Talløse tårers  slag (Nirnaeth Arnoediad).
Mike Bliss

**Mike Bliss** (født 5. april 1965) er en fører i den amerikanske motorsporten NASCAR.

Bliss er fører for bil #16 Xpress Motorsports Chevrolet Silverado i Craftsman Truck Series, og bil #49 BAM Racing Dodge Charger i Nextel Cup.
## Eksterne lenker
* 
*
Harry Chambers

**Henry «Harry» Chambers** (født 17. desember 1896 i Willinton Quay i Northumberland, død 29. juni 1949) var en engelsk fotballspiller. Mest kjent er han for sin tid i Liverpool FC.

## Karriere
Chambers spilte for North Shields Athletic før han ble hentet til Liverpool av manager Tom Watson i April 1915. Uheldigvis signerte han like før den engelske ligaen tok en pause på grunn av 1. verdenskrig, så han spilte i følgende klubber før han gjorde sin debut for Liverpool: Kings Park (lån), Belfast Distillery (under krigen) og Glentoran (under krigen).

Debuten hans kom i en 1. Divisjons kamp borte mot Bradford på Valley Parade 30. august 1919 i en kamp Liverpool vant 3-1. Han åpnet scorings-kontoen sin for Anfield klubben i denne kampen.

Etter å ha scoret i debuten etablerte han seg raskt til å bli den udiskutable målkongen på Liverpool i årene etter krigen. Han ble topscorer i klubben 4 år på rad. Hans mange mål hjalp Liverpool til å vinne ligaen både i sesongene 1921/1922 og 1922/1923. i Disse to sesongene scoret han 41 mål på 72 kamper, noe som gjør at han scoret et mål for hver 1.76 kamp. Totalt scoret han 151 mål på 338 kamper for Liverpool inkludert et minneverdig hat-trick i 5-1 seieren mot byrival Everton på Anfield i oktober 1922.

Venstrebenete Chambers med kallenavnet "Smiler" (smileren) spilte 8 landskamper for  og scoret 5 mål. Debuten på landslaget fikk han 22. oktober 1922 på The Hawthorns, (hjemmebanen til West Bromwich, mot  hvor han gjorde begge målene da England vant 2-0.

Chambers forlot Liverpool til West Bromwich i april 1928 da han var blitt 32 år gammel. Selv om hadde scoret et mål for hver 2,2 kamp for Liverpool ble han i West Bromwich av en eller annen grunn benyttet som forsvarsspiller. Før han ga seg som aktiv spiller var han også innom Hereford.

Chambers døde i 1949, 52 år gammel.

## Statistikk
### Medaljer
* **1921/22:** Ligavinner 1. Divisjon med Liverpool.
* **1922/23:** Ligavinner 1. Divisjon med Liverpool.

### Kamper som klubbspiller
* **Liverpool.** 1915 – 1928. 338 kamper. 151 mål.
* **West Bromwich.** 1928 – ?. ? kamper. ? mål.
* **Hereford.** ? – ?. ? kamper. ? mål.

### Kamper som landslagsspiller
*  **England.** 1921 - 1923. 8 kamper. 5 mål.

## Se også
* Statistikk om Liverpool FC.

## Referanser


## Eksterne lenker
* 
* Profil på Liverpools offisielle hjemmeside.
William Walcher

**William Walcher** (død 14. mai 1080 i Gateshead) var biskop av Durham fra 1071. 

Walcher var den første normanner som innehadde dette bispedømmet og ble utpekt av Vilhelm I av England. Han var først fyrstebiskop (eller jarl-biskop) og ble siden i tillegg også jarl, og samlet således både geistlig og verdslig makt i én person. Han ble jarl av jarledømmet Northumbria etter Waltheofs opprør, avsetting og henrettelse i 1075. Waltheof hadde vært en nær venn og bygget en festning i Durham for sin biskop.

Walcher var from religiøs leder, men en inkompetent verdslig leder. Han ble fjernet fra begge sine posisjoner i 1080 og ble myrdet i Gateshead den 14. mai 1080. Hans etterfølger i Northumbria var Aubrey de Coucy, og William of Saint Carilef ble den neste fyrstebiskop, men ikke jarl.

## Episkopalgenealogi
Hans episkopalgenealogi er:

* Erkebiskop Robert av Jumièges (?-1070)
* Biskop William the Norman (?-1075) *bispeviet 1051
* Erkebiskop Lanfranc (1005-1089) *1070
* Erkebiskop Thomas av Bayeux (?-1100) *1070
* Biskop *William Walcher* (?-1080) *1071
## Referanser
Liste over fylker i Idaho

**Liste over fylker i Idaho**. Den amerikanske delstaten Idaho består av 44 fylker (counties)

## Referanser
Carlo Ambrogio Mezzabarba

**Carlo Ambrogio Mezzabarba**, også kjent som **Giovanni Ambrogio Mezzabarba** (født ca. 1685, død 1741) var en italiensk biskop mest kjent for sin reise til Kina 1520&ndash;1521 og til keiser Kangxis hoff i Beijing i forbindelse med ritestriden i Kina. Han var da titularpatriark av Alexandria, og ble senere biskop av det italienske bispedømmet Lodi (1735). Han engasjerte seg blant annet i utbyggingen og utsmykkingen av den praktfulle *Palazzo Mezzabarba* i Pavia.

Hans journal fra Kina-besøket foreligger: 

:*Legazione della China di Monsignor Mezzabarba del 1720. Giornale della legazione della China, che incomincia dalli 23. di Settembre 1720 – Scritto dal Padre Viani Servita, Confessore de Monsignor Patriarca nel tempo della sua Legazione.* 

Bakgrunnen for hans legasjonsreise var at pave Klemens XI hadde utløst stor uro i Kina med sin bulle *Ex illa die*, og det hele vekket det kinesiske hat mot den katolske tro. Særlig ble de nydøpte katolikker utsatt for forfølgelser.

Carlo Ambrogio Mezzabarba seilte ut fra Lisboa den 25. mars 1720 og nådde Macao den 26. september, og Kanton den 12. oktober. Ikke uten besvær klarte han å få foretrede for keiseren i Beijing, Kangxi, og kunne kun unngå sin øyeblikkelige bortvisning og alle misjonærers utvisning ved å gjøre kjent noen av de lettelser han var bemyndiget å gjøre til konstitusjonen «Ex illa die», og forespeile Kangxi-keiseren at paven nok ville gi flere konsesjoner. Kangxi gav Messabarba hele tretten audienser, men innså til slutt at noe ekte gjennombrudd ikke kunne komme.

Kangxi-keiseren forbød så den kristne forkynnelse. Fra Kangxis dekret (1721):

:''Ved lesning av erklæringen har jeg kommet til at Vestens mennesker i sannhet er smålige. Det er umulig å tale fornuft med det fordi de ikke forstår de større sammenhenger slik som vi forstår dem i Kina. Det finnes ikke en eneste vestlig som er vel innsatt i kinesiske verker, og det de bemerker er ofte utrolig og latterlig. Å dømme ut fra denne erklæringen er ikke deres religion noe annerledes enn andre små og bigotte sekter innen buddhismen eller taoismen. Jeg har aldri noen sinne sett et dokument som inneholder så meget nonsens. For å unngå ytterligere uro skal fra nå av skal ikke lenger vestlige tillates å forkynne i Kina. 

Imens hadde Mezzabarba hastet tilbake til Macao der han den 4. november 1721 sendte ut et hyrdebrev til Kinamisjonærene og meddelte dem ordlyden til hans åtte «tillatelser» vedrørende ritene. Han erklærte at han ikke ville tillate noe av det som konstitusjonen hadde forbudt, men i praksis mildnet hans konsesjoner de pavelige forbudenes strenghet.

Men det var til liten nytte. Det keiserlige edikt mot kristendommen ble opprettholdt, og den etterfølgende keiser, Yongzheng-keiseren, skjerpet tiltakene mot de kristne slik at man må betrakte dem som en generell kirkeforfølgelse. 

## Referanser
Solveien (andre betydninger)

**Solveien** finnes en rekke steder:

* Solveien (Oslo)
* Solveien (Bergen) – Laksevåg 
* Solveien (Fredrikstad) – Gressvik 
* Solveien (Sarpsborg)  
* Solveien (Asker) – Nesbru 
* Solveien (Sandefjord)  
* Solveien (Grimstad)  
* Solveien (Frogn) – Drøbak 
* Solveien (Hadsel) – Stokmarknes 
* Solveien (Nøtterøy)  
* Solveien (Nesodden) –  Fjellstrand
* Solveien (Ås)  
* Solveien (Eidsberg) – Mysen 
* Solveien (Askim)  
* Solveien (Ringerike) – Hønefoss 
* Solveien (Oppegård)  
* Solveien (Spydeberg)  
* Solveien (Øvre Eiker) – Hokksund 
* Solveien (Malvik) – Vikhammer 
* Solveien (Rana) – Mo i Rana 
* Solveien (Aurskog-Høland) – 1 Aurskog
* Solveien (Tvedestrand)  
* Solveien (Kragerø)  
* Solveien (Lødingen)  
* Solveien (Flekkefjord)  
* Solveien (Nordkapp) – Nordvågen 
* Solveien (Hammerfest)  
* Solveien (Halden)  
* Solveien (Bamble) – Langesund 
* Solveien (Tønsberg)  
* Solveien (Nittedal)  
* Solvegen (Tromsø) – Tomasjord 
* Solvegen (Stange) – Ottestad 
* Solvegen (Moss)  
* Solvegen (Ski)  
* Solvegen (Hå) – Vigrestad
* Solvegen (Høyanger) – Vadheim 
* Solvegen (Sørum)  
* Solvegen (Kongsvinger)  
* Solvegen (Bremanger) – Svelgen 
* Solvegen (Nærøy) – Kolvereid 
* Solvegen (Sortland)  
* Solvegen (Stjørdal)  
* Solvegen (Elverum)  
* Solvegen (Rælingen)
Oslo Atletklub

**Oslo Atletklub** (**OAK**) ble stiftet 4. oktober 1916 i Møllergaten i Kristiania, av 25 menn. Klubbens første formann var Gerth Jacobsen. Klubben startet med bryting, mens boksing kom noe senere. Enda senere kom vektløfting og styrkeløft.

## Boksing
Klubben har fostret mange gode boksere, deriblant Otto von Porat og Haakon Hansen som er to av de mest kjente fra 1920-årene. Peter Olai Sandstøl var også en kort tid medlem av klubben, før han ble profesjonell i 1926.

## Vektløfting

### Klubbrekorder

Følgende løft utgjør klubbrekordene i vektløfting for herrer, med vektklassene som gjaldt t.o.m. 1992:

### Norgesmestere i vektløfting

*Listen er oppdatert t.o.m. 1995.*

## Styrkeløft

Utøvere som har representert Oslo Atletklubb på styrkeløftfronten er blant andre Arne Odin Rygh, Bjørn Skogheim, Bjørn-Harald Andersen, Christian Robak, Erik Anton Andresen, Johan Kallevik og Per Åge Madsen.

## Referanser


## Kilder
* Oslo Atletklub Jubilæumsskrift, 1926.
Sint-Lucasgildet

**Sint-Lucasgildet** var navnet på et laug av kunstnere og kunsthåndverkere i Nederlandene. Lauget hadde lokale avdelinger, blant annet i Antwerpen, Utrecht, Delft og Leiden.

Kunstmalere, glasskunstnere, billedhuggere, gravører, men også boktrykkere og kunsthandlere kunne bli medlemmer av dette lauget. Alle medlemmene ble innskrevet i laugets medlemsbøker (se den eksterne lenken). Disse bøkene er i dag viktige kunnskapskilder om den tidens kunstnere og dermed for kunsthistorien. 

Lauget er oppkalt etter evangelisten Lukas. Grunnen til dette er at han skal ha laget et ikon av et bilde av jomfru Maria, den såkalte *[[Sorte Madonna av Częstochowa]]*. Det finnes for øvrig ingen belegg for denne antagelsen.

## Eksterne lenker
* Om Sint-Lucasgildet i Delft
Niels Juels gate

**Niels Juels gate** finnes flere steder i Norge:
* Niels Juels gate i Larvik
* Niels Juels gate i Oslo
* Niels Juels gate i Skien
* Niels Juels gate i Stavanger
Gargiaelva

**Gargiaelva** er ei sideelv til Altaelva og er en del av Alta-Kautokeinovassdraget. Elva munner ut ca. 27&nbsp;km opp i Altaelva. Elva starter på Beskades som er en del av Finnmarksvidda. Nedbørfeltet til elva er lite og drenerer kun denne delen av vidda. Gargiafossen som er ca. 1&nbsp;km opp i elva gjør at det ikke går særlig mye fisk i elva. Litt røye og ørret kan gå opp i nedre del av elva.

## Referanser
Stein Rosenlund

**Stein Werner Rosenlund** (1952–2007) var en norsk skuespiller og regissør.

Ved siden av sin karriere som skuespiller og regissør var Rosenlund kjent som en av de første dragartistene i Oslo. Blant annet er han den som danser i vignetten til Mefistofilm og som åpnet de fleste Wam & Vennerød-filmene.

Som frivillig i Virusgruppa bidro Stein «Rosa» Rosenlund sammen med co-vertinne Geir Morstad til å gjøre hiv-saken til et aktuelt tema opp gjennom 1990-tallet. Sammen bidro de til å samle inn over én million kroner til trivselstiltak for hiv-positive. Rosenlund gjorde også suksess som Elsemor Ellingsen i et av showene til *De Elleville Gledespikene*, en cabaret- og revytropp med blant andre Geir Morstad, Jørn Morstad, Kåre Nybakk, Anders Rogg og Morten Rudå, som hadde flere show på 1980-tallet. På 1970-tallet medvirket han som skuespiller i flere av Wam og Vennerøds filmer, blant annet som transen Runar i *[[Hvem har bestemt..!?|Hvem har bestemt?]]*

Fra 1999 bodde og arbeidet han i Bergen, der han var instruktør og skuespiller ved Fyllingsdalen Nye Teater. Han sto han bak oppsetninger som *[[Olsenbanden jr.]]*, *[[Folk og røvere i Kardemomme by]]* og *[[Emil i Lønneberget]]*. 

Han var gift med skuespiller Tove Ringereide.

## Filmografi
* 1980: ''Liv og død''
* 1978: ''Hvem har bestemt..!?'' – Runar
* 1977: ''Det tause flertall'' – discjockey

* 1976: *[[Fleksnes]] – [[Seier'n er vår (Fleksnes)|Seier'n er vår]]* (TV-serie)

## Referanser
Christiania Turnforenings Idrætsparti

**Christiania Turnforenings Idrætsparti** ble opprettet våren 1910 som underavdeling av 
Christiania Turnforening. Partiets første styre bestod av blant andre formann Einar Sand, som hadde tatt initiativet til opprettelsen, og viseformann Oskar W. Bye. Partiet ble opprettet for å gi medlemmene et tilbud innen boksing, bryting og friidrett som på denne tiden fikk økende oppslutning.

## Boksing
Partiets boksetrening ble fra starten av ledet av bokseren Walther. Senere på høsten 1910 tok tannlegestudent Bjarne Bühring Dehli over som instruktør. Han hadde i 1909 vært med å stifte Kristiania Boxeklub, som la ned etter ett års virksomhet. Fra høsten 1911 ble partiets bryte- og boksetrening ledet av Georg Antonius Brustad. Fra høsten 1917 ble den danske eks-verdensmester Waldemar Holberg ansatt som trener for bokserne.

## Kilder
* Oslo Turnforenings Historie 1855-1930, 1930.
Schrödingers katt (TV-program)

***Schrödingers katt*** er et norsk magasinprogram om forskning, populærvitenskap og teknologi som gikk på NRK1 fra 1990 til 2016. Programmet produseres av NRK Trøndelag og sendes fra Tyholt. Programmet fikk navn etter et tankeeksperiment av den østerrikske fysikeren Erwin Schrödinger.

Programmet er som oftest i magasinformat, ledet av en programleder. Reportasjene skal gjenspeile nyheter innenfor forskning, vitenskap og teknologi, med hovedvekt på det som skjer i Norge.

*Schrödingers katt* er en del av faktaflaten til NRK1, sammen med *[[Puls (TV-program)|Puls]]*, *[[Ut i naturen]]* og *[[Forbrukerinspektørene]]*.

Programmet har vunnet flere utmerkelser, blant annet Folkeopplysningsprisen i 2003, Prix Jules Vernes to ganger og Image de Sciences en gang.

I 2002 var programmet nedleggingstruet, men ble reddet. Dette skjedde etter at det kom inn 4000 protestunderskrifter fra akademikere.

## Seertall
Programmet har et forholdsvis høyt seertall. Gjennomsnittlig antall seere i 2009 var 521.000 seere, med en markedsandel på 38 prosent.

## Programledere
*Solveig Hareide (2015-)
*Eldrid Borgan (2012–2015)
*Per Olav Alvestad (2012–2015)
*Hanne Kari Fossum (2008–2011)
*Eivind Grimsby Haarr (2005–2008)
*Gry Beate Molvær (2000-04, 2005)
*Synnøve Nes (2004)
*Eiliv Flakne (2000)
*Kari Hustad (1999)
*Gunn Kristin Sande (1998)
*Kirsti Moe (1997)
*Synnøve Farstad (1992–1997)

## Referanser


## Eksterne lenker
*
Olof Huddén

**Olof Gustaf Huddén** (1923–2006) var en svensk skuespiller.

Han hadde mindre roller på teater, film og TV-produksjoner. Blant annet så hadde han en gjesterolle i serier som *[[Fleksnes]]* og *[[Albert og Herbert]]*.

Han var far till skuespilleren Mats Huddén.

## Eksterne lenker
*
High Voltage (internasjonal)

***High Voltage*** er det første internasjonalt utgitte albumet til den australske hardrock-gruppen AC/DC, utgitt på Atlantic Records i 1976. Denne versjonen av *High Voltage* har blitt veldig populær, og den solgte 3 millioner eksemplarer i USA alene. Albumet fikk en del dårlige kritikker da det ble utgitt, inkludert fra musikkmagasinet *[[Rolling Stone]]* som kalte albumet en «all-time low» for hardrocksjangeren. Albumet ble gjenutgitt i 2003 som en del av *AC/DC Remasters*-serien.

## Oversikt

Før utgivelsen av den internasjonale versjonen av *High Voltage*, hadde AC/DC allerede utgitt deres debutalbum under navnet *[[High Voltage (AUS)|High Voltage]]* et år før. Dette albumet ble kun utgitt i Australia og hadde en annerledes sporliste enn den på den internasjonale utgivelsen, som bare inkluderte to sanger fra det originale albumet.Den internasjonale utgivelsen av *High Voltage* hadde også et annerledes albumcover enn den originale, et bilde av Angus Young som ble benyttet på den australske utgivelsen av singelen «It's a Long Way to the Top (If You Wanna Rock 'n' Roll)». En tredje versjon av coveret ble også brukt for den internasjonale originale utgivelsen i Europa.

De fleste utgaver av det internasjonale albumet har en versjon av «It's a Long Way to the Top» som er litt kortere enn versjonen på den originale australske utgaven. Full-lengde versjonen er på 5:15, mens den redigerte versjonen ender på 5:01. Vinylversjoner av det internasjonale albumet inneholder den redigerte versjonen. Den remastrede CD-versjonen utgitt på Atco Records fra 1994 hadde sangen i full lengde. Den remastrede CD-versjonen utgitt på Epic Records fra 2003 går tilbake til den redigerte versjonen igjen.

## Sporliste
Alle sanger er skrevet av Young, Young og Scott unntatt «Can I Sit Next to You Girl» som er skrevet av Young & Young. Publisert av E.B. Marks Corp., BMI.

# «It's a Long Way to the Top (If You Wanna Rock 'n' Roll)» – 5:16
# «Rock 'n' Roll Singer» – 5:04
# «The Jack» – 5:52
# «Live Wire» – 5:50
# «T.N.T.» – 3:34
# «Can I Sit Next to You Girl» – 4:12
# «Little Lover» – 5:37
# «She's Got Balls» – 4:51
# «High Voltage» – 4:03

*Spor 7 og 8 var tidligere utgitt på bandets første australske studioalbum *[[High Voltage (AUS)|High Voltage]]* i februar 1975.
*Spor 1–6 og 9 var tidligere utgitt på bandets andre australske studioalbum *[[T.N.T.]]* i desember 1975.

## Personell
*Bon Scott – vokal, sekkepipe på spor 1
*Angus Young – gitar
*Malcolm Young – rytmegitar, bakgrunnsvokal
*Mark Evans – bass, bakgrunnsvokal på spor 1–6
*Phil Rudd – trommer på spor 1–6
*Tony Currenti – trommer på spor 7–9
*George Young – bass på spor 7–9

## Produksjon
*Produsenter: Vanda & Young for Albert Productions
*Innspillingsstudio: Albert Studios, Sydney Australia
*Coverfoto: Michael Putland

## Se også
* *[[High Voltage (AUS)|High Voltage]]* (australsk versjon)

## Referanser


## Eksterne lenker
* 
* Sangtekster fra AC/DCs offisielle hjemmeside
Traverse City

**Traverse City** er en by i den amerikanske delstaten Michigan. Med 14&nbsp;532 innbyggere er det den største byen i det nordlige Michigan. Byen ligger i Grand Traverse County, og er administrasjonssentrum i fylket.

Traverse City er på tross av sin moderate størrelse en relativt viktig by. Den er et sentrum for vinproduksjon, og kaller seg selv verdens kirsebær-hovedstad. Hvert år i juli holdes en ukelang kirsebærfestival. Byens flyplass heter Cherry Capital Airport

Byen er et viktig turistmål i Michigan, og er kjent for sine fine strender langs Michigansjøen.

## Referanser


## Eksterne lenker
*
Hendrik Faydherbe

**Hendrik Faydherbe** (født 1574 i Mechelen, død 30. april 1629) var en flamsk kunstner som hørte til Sint-Lucasgildet i Mechelen. Etternavnet staves på flere ulike måter som for eksempel Fayd'herbe, Faid-herbe og Faijdherbe.  

Ved siden av Hendrik var fire medlemmer av familien Faydherbe medlemmer av Mechelens Sint-Lucasgilde: Hendriks bror Antoon (-1653), hans søster Maria (1587–1643), hans sønn Lucas (1617-'97) og Lucas' stefar Maximiliaan Labbe (1590?-1675). 

Hendrik Faydherbe var kjent som billedhugger, maler, dikter og forgyller, men også som formann for kammeret for retorikk *De Peoene* i Mechelen. 
Han var gift med Cornelia Franchois (Franchoys), Lucas Franchoys den eldres søster og Lucas Franchoys den yngres tante. Sammen fikk de sønnen Lucas, som ble kjent som en av Flanderns mest berømte barokkkunstnere. 

## Referanser
Antoon Faydherbe

**Antoon Faydherbe** (død 1653) var en flamsk billedhugger som hørte til Sint-Lucasgildet. Etternavnet staves på flere ulike måter som for eksempel Fayd'herbe, Faid-herbe og Faijdherbe.  

Ved siden av Antoon var fire medlemmer av familien Faydherbe medlemmer av Mechelens Sint-Lucasgilde: Antoons bror Hendrik (1574–1629), hans søster Maria (1587–1643), Hendriks sønn Lucas (1617-'97) og Lucas' stefar Maximiliaan Labbe (1590?-1675). 

Fra 1598 gikk Antoon Faydherbe i billedhuggerlære hos Filip Kerael. Han ble akseptert som mester av Mechelens Sint-Lucasgilde 11. juli 1605, og betalte 20 gylden for medlemskapet. Et år senere giftet han seg med Charlotte Van Casteele i St. Romboutskatedralen, sammen fikk de seks døtre.

Faydherbe ble kjent som en viktig billedhuggermester som til og med leverte kunstverk til det spanske kongehuset. Han arbeidet ofte sammen med broren Hendrik, og i løpet av årene hadde rundt femten lærlinger arbeidet i atelieret hans. Blant disse var François Verstraete, som senere også arbeidet i Lucas Faydherbes atelier. I 1620-'21 og 1628-'29 ble han valgt til formann (dekan) for Sint-Lucasgildet. De fleste arbeidene utførte han mellom 1620 og 1640. Blant hans beste verker er en skulptur av Vår frue (1622) som er plassert over likdøren i Dendermondes hovedkirke og statuer av Vår frue av Scherpenheuvel, skåret ut av eketre fra Scherpenheuvel. 

PM 131701 B Dendermonde.jpg|Dendermonde
PM 131723 B Dendermonde.jpg
PM 131714 B Dendermonde.jpg
PM 131710 B Dendermonde.jpg
Dendermonde OLV kerk portal.JPG|Dendermonde


## Referanser


## Litteratur
*E. Neeffs, *Sculpteurs malinois du XVIIe siècle. Les Faydherbe, i «Messager des Sciences Historiques»*, Gent, 1875, s. 164-210. 
*E. Neeffs, *Histoire de la peinture et de la sculpture à Malines*, I-II, Gent, 1876. 
*H. Coninckx, *Le livre des apprentis de la corporation des Peintres et des Schulp­teurs à Malines*, Koninklijke Kring voor Oudheidkunde, Letteren en Kunst te Mechelen, XIII, 1903, s. 143-176. 
**Lucas Faydherbe 1617-1697. Mechels beeldhouwer & architect*, utgave ved utstillingen Faydherbe '97 (Mechelen, 13 sept.-16 nov. 1997), Openbaar Kunstbezit in Vlaanderen, 1997. Koordinasjon og redaksjon: Heidi De Nijn, Hans Vlieghe, Hans Devisscher. 
*Jaak Jansen, *Antoon Faydherbe*, s. 20-21 og foto og beskrivelse av statuene «Maria med barnet» og «St. Paulus», s. 126-127. 
*Jan Meeussen, *Het beeldhouwwerk van Antoon Faydherbe in Opwijk*, i tidsskriftet HOM 1997-1, s. 14-17. 
**Het Mechelse Meubel 1500-2000. Van houtsnijwerk tot design. Eerste deel: Mechels houtsnijwerk in de eeuw van Keizer Karel*, publikasjon ved utstillingen av samme navn (med essays og katalog) (Mechelen, 4 feb.- 7. mai 2000), Openbaar Kunstbezit in Vlaanderen, 2000. Koordinasjon og ledelse: Heidi De Nijn.